Joseph Bosworth

Joseph Bosworth (født 1789, død 27. mai 1876) var en engelsk forsker og lærd på angelsaksisk språk og angelsaksisk litteratur.

Bakgrunn og virke 
Bosworth ble født i Derbyshire, gikk på ungdomsskolen i Repton, og ble deretter student ved Universitetet i Aberdeen. I 1817 ble han sogneprest av Little Horwood i Buckinghamshire, og benyttet der sin fritid til litteratur, og spesielt til studiet av angelsaksisk. I 1823 utkom hans Elements of Anglo-Saxon Grammar (Elementer i angelsaksisk grammatikk).

I 1829 dro Bosworth til Nederland som kapellan, først i Amsterdam og deretter i Rotterdam, og han ble i Nederland inntil 1840. Han arbeidet der på Dictionary of the Anglo-Saxon Language (Ordbok i angelsaksisk språk, 1838), hans best kjente verk.

I 1857 ble han rektor av en skole i Water Stratford i Buckinghamshire, og i det følgende året ble han utpekt som professor i angelsaksisk ved University of Oxford. I 1867 donerte han 10 000 pund til University of Cambridge for å etablere et professorat i angelsaksisk. Ved sin død etterlot han seg en mengde notater om angelsaksiske charter. Han ble gravlagt i Water Stratford.

Professoratet i Oxford ble holdt av J.R.R. Tolkien fra 1925 til 1945, og på den tiden var det kjent som «Rawlinson and Bosworth Professorship of Anglo-Saxon».

Referanser

Eksterne lenker 
 Bosworths skrifter på Internet Archive
 An Anglo-Saxon Dictionary, skannet side med bilder og tekster. Fra «Germanic Lexicon Project».
 An Anglo-Saxon Dictionary, skannet side med bilder. Digitalisert under ledelse av Sean Crist.
 A Downloadable version of An Anglo-Saxon Dictionary – nedlastbar utgave den angelsaksiske ordboken

Engelske forfattere
Engelskspråklige forfattere
Britiske lingvister
Engelske anglikanske prester
Personer fra distriktet South Derbyshire